28/01/2010 | Administración LocalMunicipal
Rianxo
Secretaría
Aprobación definitiva da modificación da Ordenanza reguladora de limpeza e medioambiente

ANUNCIO Con data 19 de outubro de 2009 polo Pleno do Concello aprobase provisionalmente a modificación da ORDEANZA REGULADORA DE LIMPEZA E MEDIOAMBIENTE DO CONCELLO DE RIANXO. Presentadas alegacións á mesma, estas desestímanse por acordo plenario de data 07 de xaneiro de 2010, resultando aprobado o texto definitivamente. Procédese en consecuencia a publicación do texto da devandita modificación da ordenanza, entrando en vigor transcorrido 15 días dende a súa publicación no BOP, conforme o establecido no artigo 70.2 en relación co artigo 65.2 da Lei 7/85, reguladora das Bases do Réxime Local. ANEXO (Modificación da ORDENANZA XERAL DE LIMPEZA E MEDIOAMBIENTE: sublíñase o modificado) Modificación do ap.1 do artigo 27, que quedaría como segue: 1.–Os propietarios de solares e terreos deberán mantelos limpos, libres de desfeitos e residuos e nas debidas condicións de hixiene, salubridade, seguridade e ornato público. A obriga da limpeza inclúe os muros, arrós, cómaros, ribazos, etc. Modificación do ap.1 e 3 do artigo 28, que quedarían como segue: 1.–Os propietarios de solares que linden ca vía pública ou poida supor un perigo o seu libre acceso, deberán valalos con cerramentos permanentes situados na aliñación oficial, mantelos libres de residuos e en condicións de hixiene, seguridade e ornato. ……… 3.–Os valados respetaran a normativa de planificación urbanística vixente e cumprirán, no relativo as características, o establecido na Ordenanza Reguladora de Valados de Obras. Modificación do ap.1 e 3 do artigo 29, que quedarían como segue: 1.- Prohíbese a colocación e pegada de carteis, con excepción dos casos expresamente autorizados pola autoridade municipal. 3.–Prohíbese en todo o termo municipal: a) A colocación e pegada de carteis nas partes exteriores dos inmobles, valados e calquera outro mobiliario ou elemento visible desde a vía publica, salvo nas columnas anunciadoras municipais. Excepcionalmente permitirase a colocación de carteis anunciadores e bandeirolas nos postes de alumeado, que deberán ir colocados en soportes ríxidos ou semiríxidos, que se suxeitaran ó poste mediante bridas plásticas ou calquera outro sistema que non dane ou deteriore o poste e respecte a estética. b) A colocación de pancartas en bens afectos a un servicio público municipal, tales como marquesiñas e contedores. c) A colocación de adhesivos nas partes exteriores dos inmobles, valados e calquera outro mobiliario ou elemento visible desde a vía publica. Os promotores e beneficiarios da publicidade responderán desta prohibición e o incumprimento da mesma dará lugar á imposición da sanción pertinente, así como a obrigación do publicitario de proceder á retirada da publicidade e á limpeza da parte ensuciada. Modificación do ap.1 do artigo 40, que quedaría como segue: 1.–A colocación de carteis nas columnas anunciadoras municipais deberán cumpri-las seguintes condicións: Inclusión dun capitulo IV no titulo III, que por algún erro se omitiu no seu día, regulando o mobiliario urbano e xardíns no capitulo referido á distribución de octaviñas. Dito capítulo abarcaría os art.45 e 46, ó que se propón engadir un ap. e). Este capítulo quedaría como segue: CAPÍTULO V.–DO MOBILIARIO URBANO E XARDÍNS. Artigo 45. Artigo 46. e) Xardíns e zonas verdes. Queda prohibido pisar os xardíns e zonas verdes.” Rianxo, 18 de xaneiro de 2010. O Alcalde-presidente Pedro Piñeiro Hermida